钦定古今图书集成/明伦汇编/氏族典/第626卷 > 拓跋融
## 钦定古今图书集成/明伦汇编/氏族典/第626卷 > 拓跋融

按《魏书章武王传》：“章武王太洛无子，以彬为后。彬有
五子，长子融，字永兴，仪貌壮丽，衣冠甚伟，性通率，有
豪气。高祖时拜秘书郎。世宗初复先爵，除骁骑将军。
萧衍遣将寇逼淮扬，梁城陷没，诏融假节征卤将军，
别将南讨，大摧贼众，还复梁城。于时扬州刺史元嵩
为奴所害，敕融行扬州事，寻除假节征卤将军、并州”
刺史。及世宗崩，兼司空，营陪景陵，拜宗正卿，以本官
行瀛州事。遇疾不行。未几，除散骑常侍、平东将军、青
州刺史。还为秘书监，迁中护军，进号抚军将军，领河
南尹，加征东将军。性尤贪残，恣情聚敛，为中尉纠弹，
削除官爵。汾夏山贼叛逆，连结正平、平阳，诏复融前
封“征东将军、持节、都督”以讨之。融寡于经略，为贼所
败。久之，加散骑常侍、卫将军、左光禄大夫。后贼帅鲜
于修礼寇暴瀛、定二州，长孙稚等讨之失利。除融车
骑将军，为前驱、左军都督，与广阳王渊等共讨修礼。
师渡交津，葛荣杀修礼而自立。转营至白牛逻，轻骑
击融。融苦战终日，更无外援，遂大奔，败，于陈见杀。赠
侍中、都督雍华岐三州诸军事、本将军、司空、雍州刺
史。寻以融死王事，进赠司徒，谥曰庄武。子景哲，袭。武
定中，开府仪同三司。齐受禅，爵例降。景哲弟朗，即后
废帝子黄头，袭封安定王，改封安平王。齐受禅，爵例
降。